ᱛᱨᱚᱝᱥᱟ ᱦᱚᱱᱚᱛ

ᱛᱨᱚᱝᱥᱟ ᱦᱚᱱᱚᱛ (; ) ᱫᱚ ᱵᱷᱩᱴᱟᱱ ᱨᱮᱱᱟᱜ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱝ ᱠᱟᱱᱟ᱾ ᱱᱚᱣᱟ ᱫᱚ ᱵᱷᱩᱴᱟᱱ ᱨᱮᱱᱟᱜ ᱛᱟᱞᱟᱢᱟᱞᱟ ᱨᱮ ᱢᱮᱱᱟᱜ ᱡᱚᱛᱚ ᱠᱷᱚᱱ ᱢᱩᱬᱩᱛ ᱦᱚᱱᱚᱛ ᱠᱟᱱᱟ ᱟᱨ ᱵᱷᱩᱴᱟᱱ ᱨᱮᱱᱟᱜ ᱚᱛᱱᱚᱜ ᱛᱟᱞᱢᱟ ᱫᱚ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱛᱨᱚᱝᱥᱟ ᱡᱚᱝ (Trongsa Dzong) ᱨᱮ ᱢᱮᱱᱟᱜᱼᱟ᱾

 ᱯᱟᱹᱨᱥᱤ ᱠᱚ 
ᱛᱨᱚᱝᱥᱟ ᱫᱚ ᱯᱟᱹᱨᱥᱤ ᱞᱮᱠᱟᱛᱮ ᱟᱹᱰᱤ ᱠᱤᱥᱟᱹᱬ ᱦᱚᱱᱚᱛ ᱠᱟᱱᱟ᱾
ᱠᱚᱧᱮ ᱟᱨ ᱥᱟᱢᱟᱝ ᱱᱟᱠᱷᱟ ᱨᱤᱱ ᱦᱚᱲ ᱠᱚ ᱫᱚ ᱵᱩᱢᱛᱷᱟᱝᱠᱷᱟ  ᱯᱟᱹᱨᱥᱤ ᱠᱚ ᱨᱚᱲᱟ᱾
ᱟᱹᱰᱤ ᱮᱛᱚᱢ-ᱥᱟᱢᱟᱝ ᱨᱮᱫᱚ ᱠᱷᱮᱝᱠᱷᱟ  ᱯᱟᱹᱨᱥᱤ ᱠᱚ ᱨᱚᱲᱟ᱾
ᱦᱚᱱᱚᱛ ᱨᱮᱱᱟᱜ ᱯᱟᱪᱮ ᱱᱟᱠᱷᱟ ᱨᱮᱫᱚ ᱱᱭᱮᱱᱠᱷᱟ ᱯᱟᱹᱨᱥᱤ ᱠᱚ ᱨᱚᱲᱟ, ᱡᱟᱦᱟᱸ ᱫᱚ ᱣᱟᱝᱰᱩ ᱯᱷᱚᱰᱨᱟᱝ ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱫᱷᱟᱹᱨᱤᱡ ᱯᱟᱥᱱᱟᱣ ᱢᱮᱱᱟᱜᱼᱟ᱾
ᱠᱚᱧᱮ ᱱᱟᱠᱷᱟ ᱥᱤᱢᱟᱹ ᱫᱷᱟᱨᱮ ᱨᱮ ᱞᱟᱠᱷᱟ ᱯᱟᱹᱨᱥᱤ ᱨᱚᱲ ᱦᱚᱲ ᱠᱚ ᱢᱮᱱᱟᱜ ᱠᱚᱣᱟ᱾
ᱮᱛᱚᱢ ᱱᱟᱠᱷᱟ ᱨᱮᱫᱚ ᱡᱟᱹᱛᱤᱭᱟᱹᱨᱤ ᱯᱟᱹᱨᱥᱤ ᱡᱚᱝᱠᱷᱟ ᱠᱚ ᱨᱚᱲᱟ᱾
ᱛᱟᱞᱟ-ᱮᱛᱚᱢ ᱨᱮ, ᱟᱹᱰᱤ ᱠᱚᱢ ᱜᱟᱱ ᱳᱞᱮᱠᱷᱟ ᱨᱚᱲ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭ ᱫᱚ ᱱᱤᱛ ᱟᱫ ᱪᱟᱵᱟᱜ ᱦᱚᱨ ᱨᱮ ᱢᱮᱱᱟᱜ ᱠᱚᱣᱟ᱾van Driem, George L. (1993). "Language Policy in Bhutan" (PDF). London: SOAS. Retrieved 2011-01-18.
ᱱᱟᱜᱟᱢ ᱞᱮᱠᱟᱛᱮ, ᱵᱩᱢᱛᱷᱟᱝᱠᱷᱟ ᱟᱨ ᱱᱚᱣᱟ ᱨᱚᱲ ᱦᱚᱲ ᱠᱚᱣᱟᱜ ᱥᱟᱹᱜᱟᱹᱭ ᱫᱚ ᱠᱩᱨᱛᱳᱯᱠᱷᱟ, ᱢᱟᱝᱰᱩᱭᱮᱯᱤᱠᱷᱟ ᱟᱨ ᱠᱷᱮᱝᱠᱷᱟ ᱯᱟᱹᱨᱥᱤ ᱨᱚᱲ ᱦᱚᱲ ᱠᱚ ᱥᱟᱞᱟᱜ ᱟᱹᱰᱤ ᱥᱩᱨ-ᱥᱩᱯᱩᱨ ᱛᱟᱦᱮᱸ ᱠᱟᱱᱟ᱾

 ᱚᱛᱱᱚᱜ 
ᱛᱨᱚᱝᱥᱟ ᱨᱮᱱᱟᱜ ᱡᱚᱛᱚ ᱛᱮ ᱮᱨᱤᱭᱟ ᱫᱚ ᱑᱘᱐᱗ ᱵᱚᱨᱜᱚ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ᱾Facts about Bhutan The Land of the Thunder Dragon. Absolute Bhutan Books. 2017. p. 328. ᱱᱚᱣᱟ ᱨᱮᱱᱟᱜ ᱯᱟᱪᱮ ᱨᱮ ᱣᱟᱝᱰᱩ ᱯᱷᱚᱰᱨᱟᱝ ᱦᱚᱱᱚᱛ ᱟᱨ ᱥᱟᱢᱟᱝ ᱨᱮ ᱵᱩᱢᱛᱷᱟᱝ ᱦᱚᱱᱚᱛ ᱢᱮᱱᱟᱜᱼᱟ᱾ ᱮᱛᱚᱢ ᱨᱮᱫᱚ ᱛᱥᱤᱨᱟᱝ ᱦᱚᱱᱚᱛ, ᱥᱟᱨᱯᱟᱝ ᱦᱚᱱᱚᱛ ᱟᱨ ᱡᱷᱮᱢᱜᱟᱝ ᱦᱚᱱᱚᱛ ᱠᱚ ᱢᱮᱱᱟᱜᱼᱟ᱾

 ᱥᱟᱥᱚᱱᱤᱭᱟᱹ ᱦᱟᱹᱴᱤᱧ ᱠᱚ 
ᱛᱨᱚᱝᱥᱟ ᱦᱚᱱᱚᱛ ᱫᱚ ᱕ ᱜᱚᱴᱟᱝ ᱟᱹᱛᱩ ᱵᱞᱚᱠ ᱥᱮ ᱜᱮᱣᱚᱜᱽ ᱨᱮ ᱦᱟᱹᱴᱤᱧ ᱟᱠᱟᱱᱟ:"Chiwogs in Trongsa" (PDF). Election Commission, Government of Bhutan. 2011. Archived from the original (PDF) on 2011-10-02. Retrieved 2011-07-28.
 ᱰᱨᱟᱜᱽᱴᱮᱝ ᱜᱮᱣᱚᱜᱽ 
 ᱠᱳᱨᱯᱷᱩ ᱜᱮᱣᱚᱜᱽ 
 ᱞᱟᱝᱛᱷᱤᱞ ᱜᱮᱣᱚᱜᱽ
 ᱱᱩᱵᱤ ᱜᱮᱣᱚᱜᱽ 
 ᱛᱟᱝᱥᱤᱵᱽᱡᱤ ᱜᱮᱣᱚᱜᱽ

 ᱦᱚᱭ-ᱦᱤᱥᱤᱫ ᱟᱨ ᱨᱩᱠᱷᱤᱭᱟᱹ ᱴᱚᱴᱷᱟ 
ᱛᱨᱚᱝᱥᱟ ᱦᱚᱱᱚᱛ ᱨᱮᱱᱟᱜ ᱵᱟᱹᱲᱛᱤ ᱜᱟᱱ ᱴᱚᱴᱷᱟ ᱜᱮ ᱦᱚᱭ-ᱦᱤᱥᱤᱫ ᱨᱩᱠᱷᱤᱭᱟᱹ ᱢᱮᱱᱟᱜᱼᱟ᱾
ᱠᱚᱧᱮ (North) ᱨᱮ ᱱᱩᱵᱤ ᱜᱮᱣᱚᱜᱽ ᱥᱮᱫ ᱣᱟᱝᱪᱩᱠ ᱥᱮᱱᱴᱮᱱᱤᱭᱟᱞ ᱯᱟᱨᱠ ᱢᱮᱱᱟᱜᱼᱟ᱾
ᱛᱟᱞᱟ, ᱯᱟᱪᱮ ᱟᱨ ᱮᱛᱚᱢ ᱛᱨᱚᱝᱥᱟ (ᱞᱟᱝᱛᱷᱤᱞ ᱟᱨ ᱛᱟᱝᱥᱤᱵᱽᱡᱤ ᱜᱮᱣᱚᱜᱽ) ᱨᱮ ᱡᱤᱜᱽᱢᱮ ᱥᱤᱝᱜᱮ ᱣᱟᱝᱪᱩᱠ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱢᱮᱱᱟᱜᱼᱟ᱾
ᱱᱚᱣᱟ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱨᱮᱫᱚ ᱦᱮᱢᱟᱞ ᱵᱩᱨᱩ ᱨᱤᱱ ᱵᱟᱱᱟ ᱟᱨ ᱯᱩᱸᱰ ᱦᱟᱹᱱᱩ ᱞᱮᱠᱟᱱ ᱡᱤᱭᱟᱹᱞᱤ ᱠᱚ ᱢᱮᱱᱟᱜ ᱠᱚᱣᱟ᱾

 ᱞᱟᱠᱪᱟᱨ 
ᱱᱚᱣᱟ ᱦᱚᱱᱚᱛ ᱨᱮ ᱟᱭᱢᱟ ᱞᱟᱠᱪᱟᱨ ᱟᱨ ᱫᱷᱚᱨᱚᱢ ᱴᱷᱟᱶ ᱠᱚ ᱢᱮᱱᱟᱜᱼᱟ:
 ᱭᱩᱫᱽᱨᱩᱝ ᱪᱳᱭᱞᱤᱝ ᱡᱚᱝ
 ᱢᱮᱵᱟᱨ ᱞᱦᱟᱠᱷᱟᱝ 
 ᱨᱮᱯᱷᱮᱞ ᱥᱟ ᱝᱜᱟ ᱪᱳᱭᱞᱤᱝ ᱞᱦᱟᱠᱷᱟᱝ
 ᱛᱟᱠᱛᱥᱮ ᱱᱟᱵᱽᱡᱤ ᱞᱦᱟᱠᱷᱟᱝ: ᱱᱚᱣᱟ ᱫᱚ ᱢᱤᱫ ᱢᱚᱦᱚᱞᱟ ᱨᱮᱱᱟᱜ ᱵᱷᱩᱴᱟᱱᱤ ᱢᱚᱱᱫᱤᱨ ᱠᱟᱱᱟ, ᱡᱟᱦᱟᱸ ᱫᱚ ᱠᱷᱟᱱᱰᱨᱳ ᱛᱟᱥᱤ ᱠᱷᱭᱤᱰᱨᱮᱱ ᱮ ᱵᱮᱱᱟᱣ ᱞᱮᱫᱼᱟ᱾ ᱱᱚᱣᱟ ᱫᱚ ᱱᱟᱵᱽᱡᱤ ᱟᱹᱛᱩ ᱨᱮ ᱜᱩᱨᱩ ᱨᱤᱢᱯᱚᱪᱮ ᱭᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ᱾
 ᱜᱩᱨᱩ ᱞᱦᱟᱠᱷᱟᱝ
 ᱛᱥᱮᱨᱤᱝᱢᱟ ᱰᱨᱩᱯᱪᱷᱩ: ᱱᱚᱣᱟ ᱫᱚ ᱛᱨᱚᱝᱥᱟ ᱨᱮᱱᱟᱜ ᱢᱤᱫ ᱯᱩᱱᱟᱹᱭ ᱡᱷᱟᱨᱱᱟ ᱫᱟᱜ ᱠᱟᱱᱟ᱾ ᱯᱟᱹᱛᱭᱟᱹᱣ ᱢᱮᱱᱟᱜᱼᱟ ᱡᱮ ᱱᱚᱣᱟ ᱫᱟᱜ ᱧᱩ ᱞᱮᱠᱷᱟᱱ ᱨᱟᱲᱟᱝ ᱥᱟᱰᱮ ᱟᱨ ᱟᱭᱢᱟ ᱫᱤᱱ ᱵᱟᱧᱪᱟᱣ ᱨᱮᱱᱟᱜ ᱟᱹᱥᱤᱨᱵᱟᱫᱽ ᱧᱟᱢᱚᱜᱼᱟ᱾

 ᱦᱚᱭ ᱦᱤᱥᱤᱫ 

 ᱱᱚᱣᱟ ᱦᱚᱸ ᱧᱮᱞ ᱢᱮ 
 ᱵᱷᱩᱴᱟᱱ ᱨᱮᱱᱟᱜ ᱦᱚᱱᱚᱛ ᱠᱚ
 ᱛᱨᱚᱝᱥᱟ ᱯᱨᱚᱫᱮᱥ

 ᱥᱟᱹᱠᱷᱭᱟᱹᱛ 

 ᱵᱟᱨᱦᱮ ᱡᱚᱱᱚᱲ ᱠᱚ 

ᱛᱨᱚᱝᱥᱟ ᱡᱚᱝᱠᱷᱟᱜᱽ ᱪᱟᱪᱞᱟᱣ ᱣᱮᱵᱽᱥᱟᱭᱤᱴ

ᱛᱷᱚᱠ:ᱵᱷᱩᱴᱟᱱ ᱨᱮᱱᱟᱜ ᱦᱚᱱᱚᱛ ᱠᱚ